ก

**คำนำ**

สถานการณ์แรงงานจังหวัดแม่ฮ่องสอน ไตรมาสที่ 3 ( กรกฎาคม – กันยายน ) ฉบับนี้จัดทำขึ้นโดย สำนักงานแรงงานจังหวัดแม่ฮ่องสอน มีวัตถุประสงค์เพื่อรวบรวมข้อมูลสถิติของจังหวัดแม่ฮ่องสอนด้านแรงงานเพื่อเผยแพร่ประชาสัมพันธ์ให้หน่วยงานที่เกี่ยวข้อง และผู้สนใจทั่วไป นำไปใช้เป็นข้อมูลพื้นฐาน ประกอบการพิจารณาดำเนินการต่างๆ ให้สอดคล้องกับสถานการณ์และข้อมูลทางด้านแรงงานของจังหวัด หรือเป็นเครื่องมือที่ช่วยตัดสินใจในการดำเนินการอื่นใดที่เป็นประโยชน์ ต่อจังหวัดแม่ฮ่องสอน และตัวท่านเองต่อไป รายงานสถานการณ์แรงงานฉบับนี้จักเกิดขึ้นมิได้ หากขาดความร่วมมือจากหน่วยงานสังกัดกระทรวงแรงงาน ได้แก่ สำนักงานปลัดกระทรวงแรงงาน กรมการจัดหางาน กรมพัฒนาฝีมือแรงงาน กรมสวัสดิการและคุ้มครองแรงงาน และสำนักงานประกันสังคม และหน่วยงานภายนอก อาทิเช่น สำนักงานสถิติ สำนักงานคณะกรรมการพัฒนาการเศรษฐกิจและสังคมแห่งชาติ ฯลฯ ร่วมด้วย จึงใคร่ขอขอบพระคุณทุกหน่วยงานที่เกี่ยวข้องมา ณ โอกาสนี้

สำนักงานแรงงานจังหวัดแม่ฮ่องสอน หวังเป็นอย่างยิ่งว่าสถานการณ์แรงงานฉบับนี้คงจะเป็นประโยชน์สำหรับผู้ประกอบกิจการและผู้สนใจทั่วไปหากมีข้อแนะนำและข้อคิดเห็นที่เป็นประโยชน์ในการจัดทำข้อมูลสถานการณ์แรงงานนี้ สำนักงานมีความยินดีเป็นอย่างยิ่ง และหากมีข้อผิดพลาดประการใด กรุณาแจ้งให้ทราบด้วย

**แรงงานจังหวัดแม่ฮ่องสอน**

**ตุลาคม 2554**

ข

**สารบัญ**

หน้า

คำนำ ก

สารบัญ ข

1. กำลังแรงงาน การมีงานทำ การว่างงาน 1

2. การส่งเสริมการมีงานทำ 7

3. การคุ้มครองแรงงานและสวัสดิการ 10

4. การประกันสังคม 12

5. การพัฒนาศักยภาพแรงงาน 14

1

**สถานการณ์แรงงาน**

สถานการณ์แรงงานไตรมาส 3 ปี 2554 ช่วงเดือน กรกฎาคม – กันยายน 2554 ขอนำเสนอข้อมูลในประเด็นต่างๆตามลำดับคือ

1. กำลังแรงงาน การมีงานทำ การว่างงาน
2. การส่งเสริมการมีงานทำ
3. การคุ้มครองแรงงานและสวัสดิการ
4. การประกันสังคม
5. การพัฒนาศักยภาพแรงงาน

**1) กำลังแรงงาน การมีงานทำ การว่างงาน**

1.1 กำลังแรงงาน

ผลการสำรวจภาวการณ์ทำงานของประชากรของจังหวัดแม่ฮ่องสอน ระหว่างเดือน กรกฎาคม – กันยายน พ.ศ.2554 จะสะท้อนถึงค่าประมาณของไตรมาสที่ 3 ปี 2554 ซึ่งพบว่าจังหวัดแม่ฮ่องสอน มีจำนวนประชากรที่มีอายุ 15 ปี ขึ้นไป 189,124 คน เป็นผู้ที่อยู่ในกำลังแรงงานรวม 149,804 คน หรือคิดเป็นร้อยละ 79.2 ของประชากรที่มีอายุ 15 ปีขึ้นไป และเป็นผู้ที่ไม่อยู่ในกำลังแรงงาน 39,3201 คน หรือคิดเป็นร้อยละ 20.8

สำหรับกลุ่มผู้ที่อยู่ในกำลังแรงงานทั้งหมด 189,124 คน นั้นแยกได้เป็น

1. ผู้มีงานทำ จำนวน 149,341 คน คิดเป็นอัตราร้อยละ 79.0 ของผู้อยู่ในกำลังแรงงาน

2. ผู้ว่างงาน ซึ่งหมายถึงผู้ไม่มีงานทำ และพร้อมที่จะทำงานมีจำนวน 97 คน หรือคิดเป็นอัตราการว่างงานเป็น

ร้อยละ 0.1 ของผู้อยู่ในกำลังแรงงานซึ่งลดลงจากไตรมาสที่ผ่านมา (จาก 0.4 เป็น 0.1)

3. ผู้ที่รอฤดูกาล ซึ่งหมายถึงผู้ที่ไม่ได้ทำงานและไม่พร้อมที่จะทำงานซึ่งในไตรมาสนี้ 336 คน

**ตาราง จำนวนและร้อยละของประชากร**

**จำแนกตามสถานภาพแรงงานและเพศ ไตรมาส 3 ปี 2554 (**กรกฎาคม – กันยายน**)**

|  |  |  |  |
| --- | --- | --- | --- |
| **สถานภาพแรงงาน** | **รวม** | **ชาย** | **หญิง** |
| **ผู้มีอายุ 15 ปีขึ้นไป** | **189,124** | **97,125** | **91,999** |
| 1. ผู้อยู่ในกำลังแรงงาน | 149,804 | 81,940 | 67,864 |
| 1.1 กำลังแรงงานปัจจุบัน | 149,438 | 81,711 | 67,727 |
| 1.1.1 ผู้มีงานทำ | 149,341 | 81,655 | 67,686 |
| 1.1.2 ผู้ว่างงาน | 97 | 56 | 41 |
| 1.2 ผู้ที่รอฤดูกาล | 366 | 228 | 137 |
| 2. ผู้ไม่อยู่ในกำลังแรงงาน | 3,920 | 15,185 | 24,135 |
| 2.1 ทำงานบ้าน | 9,136 | 99 | 9,037 |
| 2.2 เรียนหนังสือ | 11,893 | 6,847 | 5,046 |
| 2.3 อื่นๆ | 18,291 | 8,240 | 10,051 |

*ที่มา : สำนักงานสถิติจังหวัดแม่ฮ่องสอน*

2

**โครงสร้างประชากรและกำลังแรงงานจังหวัดแม่ฮ่องสอน**

**ผู้มีอายุ 15 ปี ขึ้นไป**

**189,124 / 100 %**

**ผู้อยู่ในกำลังแรงงาน**

**149,804 / 79.2 %**

**ผู้ไม่อยู่ในกำลังแรงงาน**

39,320 / 20.8 %

**ผู้รอฤดูกาล**

366 / 0.2 %

**ผู้ว่างงาน**

**97 / 0.1 %**

**ผู้มีงานทำ**

**149,341 / 79.0%**

**ทำงานบ้าน**

**9,136 / 4.8%**

**เรียนหนังสือ**

**11,893 / 6.3 %**

**อื่น ๆ**

**18,291 / 9.7 %**

*ที่มา : สำนักงานสถิติจังหวัดแม่ฮ่องสอน*

1.2 การมีงานทำของประชากร

1.2.1.อาชีพ

ประชากรของจังหวัดแม่ฮ่องสอนที่มีผู้มีงานทำจำนวน 149,341คนนั้นพบว่าเป็นชายประมาณ 81,655 คน และหญิงประมาณ 67,688 คน หรือคิดเป็นร้อยละ 84.1 และ 73.6 ของจำนวนผู้มีงานทำตามลำดับ สำหรับอาชีพของผู้มีงานทำ จากผลการสำรวจปรากฏว่า ประมาณ 104,150 คน หรือคิดเป็นร้อยละ 69.7 ของผู้มีงานทำเป็นผู้ปฏิบัติงานที่มีฝีมือในด้านการเกษตรและการประมง โดยสัดส่วนของชายสูงกว่าหญิง คิดเป็นร้อยละ 70.8 และ 68.9 ตามลำดับ รองลงมาคือผู้ที่ประกอบอาชีพพนักงานบริการและพนักงานในร้านค้าและตลาด มีประมาณ 15,830 คน คิดเป็นร้อยละ 10.6 โดยหญิงมีสัดส่วนสูงกว่าชายคิดเป็นร้อยละ 13.8 และ 7.9 ตามลำดับ ส่วนผู้ที่ประกอบอาชีพขั้นพื้นฐานต่างๆ ในด้านการค้าขายและการบริการมีประมาณ 11,287 คน คิดเป็นร้อยละ 7.6 โดยชายมีสัดส่วนสูงกว่าหญิง ร้อยละ 9.4 และ 5.4 ส่วนนอกนั้นประกอบอาชีพอื่นๆ ซึ่งมีสัดส่วนไม่มากนัก คืออยู่ระหว่างร้อยละ 0.7 – 3.9 ของผู้มีงานทำทั้งหมด

**3**

**ตาราง จำนวนและร้อยละของผู้มีงานทำ**

**จำแนกตามอาชีพ และเพศ ไตรมาสที่ 3 ( กรกฎาคม – กันยายน)**

|  |  |  |  |
| --- | --- | --- | --- |
| **อาชีพ** | **รวม** | **ชาย** | **หญิง** |
| **ยอดรวม** | **149,341** | **81,655** | **67,686** |
| 1. ผู้บัญญัติกฎหมาย ข้าราชการระดับอาวุโส และผู้จัดการ | 1,069 | 817 | 252 |
| 2. ผู้ประกอบวิชาชีพด้านต่างๆ | 4,706 | 1,737 | 2,969 |
| 3. ผู้ประกอบวิชาชีพด้านเทคนิคสาขาต่างๆ และอาชีพที่เกี่ยวข้อง | 2,128 | 1,059 | 1,068 |
| 4. เสมียน | 2,515 | 997 | 1,519 |
| 5. พนักงานบริการและพนักงานในร้านค้า และตลาด | 15,830 | 6,469 | 9,362 |
| 6. ผู้ปฏิบัติงานที่มีฝีมือในด้านการเกษตร และการประมง | 104,150 | 56,228 | 47,923 |
| 7. ผู้ปฏิบัติงานด้านความสามารถทางฝีมือ และธุรกิจอื่นๆที่เกี่ยวข้อง | 5,809 | 4,963 | 846 |
| 8. ผู้ปฏิบัติการโรงงานและเครื่องจักร และผู้ปฏิบัติงานด้านการประกอบ | 1,847 | 1,720 | 126 |
| 9. อาชีพขั้นพื้นฐานต่างๆ ในด้านการขาย และการให้บริการ | 11,287 | 7,665 | 3,622 |
| 10. คนงานซึ่งมิได้จำแนกไว้ในหมวดอื่น | - | - | - |

*ที่มา : สำนักงานสถิติจังหวัดแม่ฮ่องสอน*

1.2.2 ประเภทอุตสาหกรรม

เมื่อพิจารณาถึงประเภทอุตสาหกรรม หรือลักษณะของการประกอบกิจกรรมของผู้มีงานทำในเชิง

เศรษฐกิจ พบว่า ผู้มีงานทำในกิจกรรมด้านเกษตรกรรม การล่าสัตว์ และ การป่าไม้ มีประมาณ 106,992 คน คิดเป็นร้อย 71.6 ของผู้มีงานทำ โดยสัดส่วนของหญิงสูงกว่าชาย คิดเป็น ร้อยละ 72.5 และ 70.9 ตามลำดับ รองลงมาคือผู้ทำงานในสาขาการขายส่ง การขายปลีก การซ่อมแซมยานยนต์ รถจักรยานยนต์ ของใช้ส่วนบุคคลและของใช้ในครัวเรือน มีประมาณ 9,829 คน คิดเป็นร้อยละ 6.6 โดยสัดส่วนหญิงสูงกว่าชาย คิดเป็นร้อยละ 8.2 และ 5.3 ตามลำดับ และผู้ทำงานในสาขาการก่อสร้าง มีประมาณ 9,710 คน คิดเป็นร้อยละ 6.5 โดยสัดส่วนชายสูงกว่าหญิง คิดเป็นร้อยละ 10.4 และ 1.8 ตามลำดับ นอกนั้นสาขาอื่นๆ ซึ่งมีสัดส่วนไม่มากนัก คืออยู่ระหว่างร้อยละ 0.1 – 4.0

4

**ตาราง จำนวนและร้อยละของผู้มีงานทำ**

**จำแนกตามอุตสาหกรรม และเพศ** **ไตรมาสที่ 3 ( กรกฎาคม – กันยายน)**

|  |  |  |  |
| --- | --- | --- | --- |
| **อุตสาหกรรม** | **รวม** | **ชาย** | **หญิง** |
| **ยอดรวม** | **149,341** | **81,655** | **67,686** |
| 1. เกษตรกรรม การล่าสัตว์ การป่าไม้ และการประมง | 106,992 | 57,932 | 49,060 |
| 2. การทำเหมืองแร่ และเหมืองหิน | 101 | 101 | - |
| 3. การผลิต | 1,725 | 725 | 1000 |
| 4. การไฟฟ้า ก๊าซ และการประปา | 90 | 72 | 18 |
| 5. การก่อสร้าง | 9,710 | 8,502 | 1207 |
| 6. การจัดหาน้ำ บำบัดน้ำเสีย | 167 | 167 | - |
| 7. การขายส่ง การขายปลีก การซ่อมแซมยานยนต์ รถจักรยานยนต์ |  |  |  |
| ของใช้ส่วนบุคคล และของใช้ในครัวเรือน | 9,829 | 4,312 | 5,517 |
| 8. การขนส่งที่เก็บสินค้า | 630 | 469 | 162 |
| 9. โรงแรม และภัตตาคาร | 4,210 | 1,092 | 3,118 |
| 10. การเป็นสื่อกลางทางการเงิน | 633 | 79 | 554 |
| 11. กิจการด้านอสังหาริมทรัพย์ การให้เช่า และกิจกรรมทางธุรกิจ | 14 | 14 | - |
| 12. การบริหารราชการ และการป้องกันประเทศ |  |  |  |
| รวมทั้งการประกันสังคมภาคบังคับ | 5,948 | 3,687 | 2,261 |
| 13. การศึกษา | 3,743 | 1,628 | 2,116 |
| 14. งานด้านสุขภาพ และงานสังคมสงเคราะห์ | 2,765 | 1,459 | 1,306 |
| 15. กิจกรรมด้านบริการชุมชน สังคม และการบริการส่วนบุคคลอื่นๆ | 1,396 | 653 | 743 |
| 16. ลูกจ้างในครัวเรือนส่วนบุคคล | 150 | 48 | 103 |
| 17. องค์การระหว่างประเทศและองค์การต่างประเทศอื่นๆและสมาชิก | 108 | - | 108 |
| 18.ไม่ทราบ | - | - | - |

*ที่มา : สำนักงานสถิติจังหวัดแม่ฮ่องสอน*

5

1.2.3 สถานภาพการทำงาน

ในจำนวนผู้มีงานทำทั้งสิ้น 149341 คน เมื่อพิจารณาถึงสถานภาพของผู้มีงานทำ พบว่า ส่วนใหญ่ช่วยธุรกิจครัวเรือนมีประมาณ 61776 คน หรือคิดเป็นร้อยละ 41.4 โดยหญิงมีสัดส่วนสูงกว่าชายค่อนข้างมาก คิดเป็นร้อยละ 60.2 และ 25.7 ตามลำดับ รองลงมาเป็นผู้ประกอบการธุรกิจส่วนตัวซึ่งมีประมาณ 50364 คน หรือคิดเป็นร้อยละ 33.7 โดยชายมีสัดส่วนสูงกว่าหญิงค่อนข้างมาก คือคิดเป็นร้อยละ 46.2 และ 18.6 สำหรับผู้มีสถานภาพเป็นลูกจ้างเอกชน มีประมาณ 22442 คน คิดเป็นร้อยละ 15.0 โดยสัดส่วนของชายสูงกว่าหญิง คือ คิดเป็นร้อยละ 17.7 และ 11.8 ตามลำดับ ส่วนผู้ที่มีสถานภาพเป็นลูกจ้างรัฐบาลมีประมาณ 13948 คน คิดเป็นร้อยละ 9.3 โดยมีสัดส่วนของหญิงสูงกว่าชาย คือ หญิงร้อยละ 9.7 และชายร้อยละ 8.9 และผู้ที่มีสถานภาพการรวมกลุ่ม นายจ้าง มีประมาณ 814 คิดเป็นร้อยละ 0.5

**ตาราง จำนวนและร้อยละของผู้มีงานทำ**

**จำแนกตามสถานภาพการทำงาน และเพศ ไตรมาสที่ 3 ( กรกฎาคม – กันยายน)**

|  |  |  |  |
| --- | --- | --- | --- |
| **สถานภาพการทำงาน** | **รวม** | **ชาย** | **หญิง** |
| **ยอดรวม** | **149,341** | **81,655** | **67,686** |
| 1. นายจ้าง | 814 | 525 | 289 |
| 2. ลูกจ้างรัฐบาล | 13,948 | 7,921 | 6,027 |
| 3. ลูกจ้างเอกชน | 22,442 | 14,435 | 8,008 |
| 4. ทำงานส่วนตัว | 50,364 | 37,758 | 12,606 |
| 5. ช่วยธุรกิจครัวเรือน | 61,774 | 21,017 | 40,757 |
| 6. การรวมกลุ่ม | - | - | - |

*ที่มา : สำนักงานสถิติจังหวัดแม่ฮ่องสอน*

6

1.2.4 ชั่วโมงการทำงานต่อสัปดาห์

ในจำนวนผู้มีงานทำ 149341 คนนั้น ผู้ที่ทำงานในสัปดาห์การสำรวจตั้งแต่ 1 ชั่วโมงขึ้นไปมีจำนวน 149341 คน และผู้ไม่ได้ทำงานในสัปดาห์การสำรวจ แต่มีงานประจำ (ชั่วโมงการทำงานเป็น “0” ) และผู้ที่มีชั่วโมงการทำงานมากที่สุดนั้น พบว่าเป็นผู้ที่ทำงานตั้งแต่ 40-49 ชั่วโมงต่อสัปดาห์ คือ มีประมาณ 90075 คน หรือคิดเป็นร้อยละ 60.3 สัดส่วนของชายสูงกว่าหญิงคือร้อยละ 62.0 และ 58.3 รองลงมาคือ ผู้ที่ทำงานตั้งแต่ 50 ชั่วโมงต่อสัปดาห์ ซึ่งมีประมาณ 31,568 คน หรือคิดเป็นร้อยละ 21.1 โดยสัดส่วนของหญิงสูงกว่าชายเล็กน้อย คือร้อยละ 22.4 และ 19.6 ผู้ทำงานตั้งแต่ 35-39 ชั่วโมง มีประมาณ 10535 คน คิดเป็นร้อยละ 7.1 โดยมีส่วนของหญิงสูงกว่าชาย คิดเป็นร้อยละ 9.3 และ 5.2ตามลำดับ

**ตาราง จำนวนและร้อยละของผู้มีงานทำ**

**จำแนกตามชั่วโมงการทำงานต่อสัปดาห์ และเพศ ไตรมาสที่ 3 ( กรกฎาคม – กันยายน)**

|  |  |  |  |
| --- | --- | --- | --- |
| **ชั่วโมงการทำงาน** | **รวม** | **ชาย** | **หญิง** |
| **ยอดรวม** | **149,341** | **81,655** | **67,686** |
| 1. 0 ชั่วโมง 1/ | - | - | - |
| 2. 1 - 9 ชั่วโมง | - | - | - |
| 3. 10 - 19 ชั่วโมง | 958 | 359 | 599 |
| 4. 20 - 29 ชั่วโมง | 6,419 | 3,074 | 3,345 |
| 5. 30 - 34 ชั่วโมง | 9,768 | 5,092 | 4,694 |
| 6. 35 - 39 ชั่วโมง | 10,535 | 4,269 | 6,266 |
| 7. 40 - 49 ชั่วโมง | 90,075 | 50,592 | 39,483 |
| 8. 50 ชั่วโมงขึ้นไป | 31,568 | 18,269 | 13,299 |

*ที่มา : สำนักงานสถิติจังหวัดแม่ฮ่องสอน*



7

**2) การส่งเสริมการมีงานทำ**

2.1 การจัดหางานภายในจังหวัดแม่ฮ่องสอน

กระทรวงแรงงาน มีภารกิจหลักในการส่งเสริมให้ประชาชนมีงานทำ หน่วยงานที่มีบทบาทหน้าที่ในการส่งเสริมการมีงานทำคือ กรมการจัดหางาน โดยดำเนินการในรูปแบบการจัดหางานมีทั้งการหางานในประเทศและต่างประเทศ โดยการจัดหางานในประเทศของจังหวัดแม่ฮ่องสอนของไตรมาส 3 ปี 2554 ช่วงเดือน กรกฎาคม – กันยายน มีตำแหน่งงานว่างที่แจ้งผ่านกรมจัดหางานจังหวัดแม่ฮ่องสอน โดยมีอัตรางานที่สถานประกอบการแจ้งมายัง สำนักงานจัดหางานจังหวัดแม่ฮ่องสอน **จำนวน 245 อัตรา** โดยได้รับการบรรจุ รวม 277 คน

**ตาราง แสดงจำนวนตำแหน่งงานว่าง ผู้สมัคร และการบรรจุงานจังหวัดแม่ฮ่องสอน**

**จำแนกตามประเภทประเภทอาชีพ ไตรมาสที่ 3 ( กรกฎาคม – กันยายน)**

|  |  |  |
| --- | --- | --- |
| **ประเภทอุตสาหกรรม** | **ตำแหน่งงาน(อัตรา)** | **บรรจุงาน(คน)** |
| เกษตรกรรม ล่าสัตว์ และป่าไม้ | **2** | **2** |
| การประมง | 1 | 1 |
| การผลิต | 29 | 58 |
| การก่อสร้าง | 12 | 11 |
| การขายส่ง การขายปลีก การซ่อมแซมยานยนต์ รถจักรยานยนต์  ของใช้ส่วนบุคคล และของใช้ในครัวเรือน | 103 | 113 |
| โรงแรม และภัตตาคาร | 73 | 69 |
| การเป็นสื่อกลางทางการเงิน | 2 | 2 |
| กิจการด้านอสังหาริมทรัพย์ การให้เช่า และกิจกรรมทางธุรกิจ | 11 | 7 |
| การบริหารราชการ และการป้องกันประเทศ รวมทั้งการประกันสังคมภาคบังคับ | 6 | 6 |
| การศึกษา | 1 | 1 |
| งานด้านสุขภาพ และงานสังคมสงเคราะห์ | 2 | 2 |
| กิจกรรมด้านบริการชุมชน สังคม และการบริการส่วนบุคคลอื่นๆ | 2 | 4 |
| ลูกจ้างในครัวเรือน | 1 | 1 |
| ***รวม*** | ***245*** | ***277*** |

*ที่มา : สำนักงานจัดหางานจังหวัดแม่ฮ่องสอน*

8

ภารกิจส่งเสริมการมีงานทำนอกจากนั้นยังมีการจัดกิจกรรมต่างๆ เพื่อส่งเสริมให้ประชาชนกลุ่มต่างๆมีงานทำ ไม่ว่าจะเป็นนักศึกษาหรือผู้จบการศึกษาใหม่ ผู้ว่างงาน ผู้ใช้แรงงานที่มีงานทำอยู่แล้วและมีความประสงค์จะเปลี่ยนงาน ผู้สูงอายุ แม่บ้านหรือผู้ต้องการรับงานไปทำที่บ้าน โดยในไตรมาส 3 ปี 2554 นี้สำนักงานจัดหางานจังหวัดแม่ฮ่องสอนได้จัดกิจกรรมต่างๆดังตารางต่อไปนี้

**ตาราง กิจกรรมที่ดำเนินการเพื่อส่งเสริมการมีงานทำในจังหวัดแม่ฮ่องสอน**

**จำแนกตามประเภทกิจกรรม ไตรมาสที่ 3 ( กรกฎาคม – กันยายน)**

|  |  |  |  |  |
| --- | --- | --- | --- | --- |
| **กิจกรรมที่ดำเนินการ** | **จำนวนครั้งที่จัดกิจกรรม** | **ผู้ได้รับประโยชน์ (คน)** | | |
| **ชาย** | **หญิง** | **รวม** |
| 1. แนะแนวอาชีพ  2. มหกรรมอาชีพ  3. ส่งเสริมการประกอบอาชีพอิสระ  4. ส่งเสริมการประกอบอาชีพเพื่อผู้สูงอายุ  5. อบรมผู้รับงาน / ผู้นำกลุ่มรับงานไปทำที่บ้าน  6. ประสานให้เกิดการรับงานไปทำที่บ้าน | 6  -  1  -  -  - | -  -  -  -  -  - | -  -  20  -  -  - | 3,812  -  20  -  -  - |

*ที่มา : สำนักงานจัดหางานจังหวัดแม่ฮ่องสอน*

2.2 แรงงานต่างด้าว

สำหรับสถิติแรงงานต่างด้าวซึ่งหมายถึง แรงงานต่างชาติที่เข้ามาทำงานในประเทศไทย กรมการจัดหางานจำแนกเป็น 2 กลุ่มใหญ่ ๆ คือ 1. กลุ่มแรงงานต่างด้าวที่เข้าเมืองถูกกฎหมาย ประกอบด้วยประเภทต่างๆ คือ 1.ประเภทตลอดชีพ 2.ประเภทชั่วคราวที่ขออนุญาตทำงาน 3. ใบสำคัญถิ่นที่อยู่ (มาตรา 9) 4.ประเภทส่งเสริมการลงทุนและกฎหมายอื่นตาม (มาตรา 10) 5.ประเภทที่ได้รับอนุญาตทำงานตามข้อตกลง MOU และ 6.ประเภทพิสูจน์สัญชาติและได้รับใบอนุญาตทำงาน เนื่องจากประเภทได้รับอนุญาตทำงานตามข้อตกลง MOU (ข้อ4) และประเภทพิสูจน์สัญชาติ (ข้อ5) คือ กลุ่มแรงงานสัญชาติ ลาว กัมพูชา ที่เดินทางเข้ามาทำงานชั่วคราวเดิมเป็นแรงงานผิดกฎหมายภายหลังรัฐบาลได้ดำเนินการจัดทำการพิสูจน์สัญชาติ และลงนาม MOU เพื่อให้การนำเข้าแรงงานให้เป็นแรงงานถูกกฎหมาย ปัจจุบันจึงได้จัด 2 ประเภทนี้ให้รวมอยู่ในกลุ่มแรงงานต่างด้าวถูกกฎหมายสำหรับกลุ่มที่ 2.ได้แก่ แรงงานต่างด้าวเข้าเมืองผิดกฎหมายที่ได้รับอนุญาตทำงาน (กลุ่มนี้คือกลุ่มมาตรา 13) แบ่งเป็น 1.ชนกลุ่มน้อย 2.แรงงานต่างด้าว 3 สัญชาติ (พม่า ลาว กัมพูชา) ตามมติคณะรัฐมนตรีและในเขตพัฒนาพิเศษเฉพาะกิจใน 5 จังหวัดชายแดนใต้

9

ในช่วงไตรมาสที่ 3 ( กรกฎาคม – กันยายน) สำนักงานจัดหางานจังหวัดแม่ฮ่องสอนได้ขึ้นทะเบียนแรงงานต่างด้าว ทั้ง 2 ประเภท ได้ตารางดังนี้

**ตาราง จำนวนแรงงานต่างด้าวที่ได้รับอนุญาตทำงานตามมติ ครม.ปี 2549 จังหวัดแม่ฮ่องสอน**

**จำแนกตามสัญชาติ ไตรมาสที่ 3 ( กรกฎาคม – กันยายน)**

|  |  |  |  |
| --- | --- | --- | --- |
| **สัญชาติ (คน )** | | | **รวม** |
| **พม่า** | **ลาว** | **กัมพูชา** |
| **1,848** | **3** | **-** | **1,851** |

*ที่มา : สำนักงานจัดหางานจังหวัดแม่ฮ่องสอน*

**ตาราง จำนวนแรงงานต่างด้าวที่ได้รับอนุญาตทำงานคงเหลือ จังหวัดแม่ฮ่องสอน**

**จำแนกตามลักษณะการเข้าเมืองถูกกฎหมายและผิดกฎหมาย ไตรมาสที่ 3 ( กรกฎาคม – กันยายน)**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| ***คนต่างด้าวเข้าเมืองถูกกฎหมาย*** | | | | | | | ***คนต่างด้าวเข้าเมืองผิดกฎหมาย*** | | | ***รวม***  ***ทั้งสิ้น*** |
| ***มาตรา 9*** | | | | | ***มาตรา 10***  ***ส่งเสริม***  ***การลงทุน***  ***(BOI)*** | ***รวม*** | ***มาตรา 13*** | | ***รวม*** |
| ***ตลอดชีพ*** | ***ชั่วคราวทั่วไป*** | ***ใบสำคัญถิ่นที่อยู่*** | ***ชั่วคราว(MOU)*** | | ***ชนกลุ่มน้อย*** | ***มติ ครม.***  ***(3สัญชาติ)*** |
| ***นำเข้า*** | ***พิสูจน์***  ***สัญชาติ*** |
| - | **5** | **31** | **-** | **6** | **-** | **42** | **427** | **1,851** | **2,278** | **2,320** |

*ที่มา : สำนักงานจัดหางานจังหวัดแม่ฮ่องสอน*



10

**3) การคุ้มครองแรงงานและสวัสดิการ**

3.1 การตรวจแรงงาน

การตรวจแรงงานเป็นกระบวนการหนึ่งที่รัฐนำมาใช้เป็นเครื่องมือในการบริหารการคุ้มครองแรงงาน ซึ่งมีมาตรการทั้งการบังคับใช้กฎหมายและส่งเสริมให้นายจ้างและลูกจ้างได้ปฏิบัติต่อกันโดยถูกต้อง การตรวจแรงงาน (Labour Inspection) หมายถึง การที่เจ้าหน้าที่เข้าไปตรวจในสถานประกอบกิจการของนายจ้างที่มีลูกจ้างตั้งแต่ 1 คนขึ้นไป เพื่อดูแลให้นายจ้างปฏิบัติตามกฎหมายคุ้มครองแรงงาน และคุ้มครองให้ลูกจ้างได้รับค่าตอบแทนในการทำงาน สิทธิประโยชน์อย่างน้อยตามที่กฎหมายกำหนด รวมถึงการได้รับสวัสดิการที่ดีจากนายจ้าง ตลอดทั้งความปลอดภัยในการทำงาน ในขณะที่ลูกจ้างปฏิบัติงานให้แก่นายจ้าง

อย่างไรก็ตาม การตรวจแรงงานมิใช่เป็นการไปจับผิดนายจ้าง หากแต่เป็นการตรวจเพื่อแนะนำให้ความรู้ ในการปฏิบัติที่ถูกต้องแก่นายจ้าง รวมทั้งสร้างความเข้าใจแก่ลูกจ้าง/ผู้ใช้แรงงาน เพื่อให้ปฏิบัติให้ถูกต้องตามกฎหมายอีกด้วย สำหรับไตรมาสที่ 3 ในปี 2554 (ช่วงเดือน กรกฎาคม – กันยายน ) สำนักงานสวัสดิการและคุ้มครองแรงงานจังหวัดแม่ฮ่องสอนได้ดำเนินการตรวจสถานประกอบกิจการที่ไม่ปฏิบัติตามกฎหมายคุ้มครองแรงงาน จะมีการดำเนินการให้สถานประกอบกิจการนั้น ปฏิบัติให้ถูกต้อง เพื่อให้ความคุ้มครองแก่ลูกจ้าง ได้แก่ การแนะนำ การออกคำสั่งให้ดำเนินการ การเปรียบเทียบปรับ หรือส่งเรื่องดำเนินคดี

**ตาราง การตรวจแรงงานในจังหวัดแม่ฮ่องสอน จำแนกตามขนาดสถานประกอบการ**

**ไตรมาสที่ 3 ปี 2554 ช่วงเดือน กรกฎาคม – กันยายน**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **ขนาดสถานประกอบการ** | **สถานประกอบการที่ผ่านการตรวจ (แห่ง)** | **ลูกจ้างที่ผ่านการตรวจ (คน)** | | | | **ผลการตรวจ (แห่ง)** | | **การดำเนินการของเจ้าหน้าที่ (แห่ง)** | | | | | |
| **ชาย** | **หญิง** | **เด็ก** | **รวม** | **ถูกต้อง** | **ไม่**  **ถูกต้อง** | **แนะนำ** | **ออกคำสั่ง** | | | | **ส่งเรื่อง**  **ดำเนิน คดี** |
| **ส่งเอกสาร** | **พบ** | **ปรับ**  **ปรุง** | **หยุดใช้**  **เครื่องจักร** |
| 1-4 คน  5-9 คน  10-19 คน  20-49 คน  50-99 คน  100-299 คน  300-499 คน  500-999 คน  1,000 คน+ | 18  8  4 | 32  40  25 | 14  15  27 | -  -  -  - | 46  55  52 | 18  8  4 |  |  |  |  |  |  |  |
| **รวม** | **30** | **97** | **56** | **-** | **153** | **30** |  |  |  |  |  |  |  |

*ที่มา : สำนักงานสวัสดิการและคุ้มครองแรงงานจังหวัดแม่ฮ่องสอน*

11

3.2 การตรวจความปลอดภัย

การตรวจความปลอดภัยในการทำงาน ซึ่งเป็นเครื่องมือในการคุ้มครองดูแลด้านความปลอดภัย อาชีวอนามัย และสภาพแวดล้อมในการทำงาน รวมถึงเป็นมาตรการกระตุ้นให้เจ้าของสถานประกอบกิจการเห็นความสำคัญถึงเรื่องความปลอดภัยในการทำงาน ลูกจ้างมีสุขภาพอนามัยที่ดีและมีความปลอดภัยในการทำงาน จากผลการปฏิบัติงานใน ไตรมาสที่ 2 ในปี 2554 (ช่วงเดือน กรกฎาคม – กันยายน ) สำนักงานสวัสดิการและคุ้มครองแรงงานจังหวัดแม่ฮ่องสอน ได้ดำเนินการตรวจความปลอดภัยในการทำงานในสถานประกอบกิจการ จำนวน 17 แห่ง ลูกจ้างผ่านการตรวจ 200 คน

**ตาราง การตรวจความปลอดภัยในการทำงานในจังหวัดแม่ฮ่องสอน**

**จำแนกตามขนาดสถานประกอบการไตรมาสที่ 3 ปี 2554 ช่วงเดือน กรกฎาคม – กันยายน**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **ขนาดสถานประกอบการ** | **สถานประกอบการที่ผ่านการตรวจ (แห่ง)** | **ลูกจ้างที่ผ่านการตรวจ (คน)** | | | | **ผลการตรวจ (แห่ง)** | | **การดำเนินการของเจ้าหน้าที่ (แห่ง)** | | | | | |
| **ชาย** | **หญิง** | **เด็ก** | **รวม** | **ถูกต้อง** | **ไม่**  **ถูกต้อง** | **แนะนำ** | **ออกคำสั่ง** | | | | **ส่งเรื่อง**  **ดำเนินคดี** |
| **ส่งเอกสาร** | **พบ** | **ปรับ**  **ปรุง** | **หยุดใช้**  **เครื่องจักร** |
| 1-4 คน  5-9 คน  10-19 คน  20-49 คน  50-99 คน  100-299คน  300-499คน  500-999คน  1,000 คน + | 14  9  3 | 23  44  31 | 12  17  15 | -  -  - | 35  61  46 | 14  9  3 |  |  |  |  |  |  |  |
| **รวม** | **26** | **98** | **44** | **-** | **142** | **26** |  |  |  |  |  |  |  |

*ที่มา : สำนักงานสวัสดิการและคุ้มครองแรงงานจังหวัดแม่ฮ่องสอน*



12

**4) การประกันสังคม**

ภารกิจด้านการประกันสังคมเป็นอีกภารกิจหนึ่งของกระทรวงแรงงาน โดยสำนักงาประกันสังคมมีหน้าที่ต้องดูแลผู้ใช้แรงงาน เพื่อให้มีคุณภาพชีวิตที่ดีขึ้นและมีหลักประกันชีวิตที่มั่นคง ทั้งในกรณีเกิดภาวการณ์ว่างงานรวมถึงเมื่อยามแก่ชราอีกด้วย ซึ่งจากข้อมูล ช่วงไตรมาสที่ ไตรมาส 3 ปี 2554 (กรกฎาคม – กันยายน) พบว่ามีสถานประกอบการที่เข้าสู่ระบบประกันสังคม มี 602 แห่ง และมีผู้ประกันตนตามมาตรา 33 จำนวน 6,366 รายและผู้ประกันตนตามมาตรา 39 จำนวน 741 ราย มีสถานพยาบาลในสังกัดประกันสังคม จำนวน 7 แห่ง **ข้อมูลประจำเดือนกันยายน 2554**

**ตาราง จำนวนสถานพยาบาลในสังกัดประกันสังคมจำแนกตามประเภทสถานพยาบาล**

**ไตรมาสที่ 3 ปี 2554 ( กรกฎาคม – กันยายน )**

|  |  |
| --- | --- |
| ***ประเภทสถานพยาบาล*** | ***แห่ง*** |
| *รัฐบาล* | *7* |
| *เอกชน* | *-* |
| *รวม* | *7* |

*ที่มา : สำนักงานประกันสังคมจังหวัดแม่ฮ่องสอน*

สำหรับการใช้บริการของกองทุนประกันสังคมในจังหวัดแม่ฮ่องสอน แบ่งออกเป็น 2 ประเภท ได้แก่

1. กองทุนที่ใช้บริการไม่เนื่องจากการทำงาน

2. กองทุนที่ใช้บริการเนื่องจากการทำงาน

สำหรับข้อมูลกองทุนประกันสังคมและกองทุนเงินทดแทน ประจำเดือน กันยายน 2554 ตามที่สำนักงานประกันสังคมจังหวัดแม่ฮ่องสอนได้รายงานผลมาที่สำนักงานแรงงานจังหวัดแม่ฮ่องสอนมีรายละเอียดดังนี้

1. จำนวนสถานประกอบการที่ขึ้นทะเบียน -กองทุนประกันสังคม 602 แห่ง

-กองทุนเงินทดแทน 426 แห่ง

2. จำนวนผู้ประกันตนที่อยู่ในความรับผิดชอบ -กองทุนประกันสังคม ม.33 6,366 คน

-กองทุนประกันสังคม ม.39 741 คน

-กองทุนเงินทดแทน 2,856 คน

3. จำนวนเงินสมทบที่รับชำระ -กองทุนประกันสังคม 14,766,271.24 บาท

-กองทุนเงินทดแทน 7,164.50 บาท

4. จำนวนประโยชน์ทดแทนที่จ่าย -กองทุนประกันสังคม 6,649,532.70 บาท

5. จำนวนเงินทดแทนที่จ่าย -กองทุนเงินทดแทน 65,392.40 บาท

*ที่มา: สำนักงานประกันสังคมจังหวัดแม่ฮ่องสอน*

13

**ตาราง การใช้บริการของกองทุนประกันสังคมจำแนกตามประเภทประโยชน์ทดแทน**

**(ไม่เนื่องจากการทำงาน) ไตรมาสที่ 3 ปี 2554 ช่วงเดือน กรกฎาคม – กันยายน**

|  |  |  |
| --- | --- | --- |
| **ประเภทประโยชน์ทดแทน** | **จำนวน(ราย)** | **จำนวนเงิน(บาท)** |
| 1. เจ็บป่วย | 96 | 218,237.19 |
| 2. คลอดบุตร | 130 | 2,523,895.00 |
| 3. ทุพพลภาพ | 21 | 55,935.00 |
| 4. ตาย | 5 | 206,899.20 |
| 5. สงเคราะห์บุตร | 6,356 | 2,368,800.00 |
| 6. ชราภาพ | 22 | 454,650.51 |
| 7. ว่างงาน | 274 | 615,086.30 |
| **รวม** | **7,209** | **6,635,632.30** |

*ที่มา: สำนักงานประกันสังคมจังหวัดแม่ฮ่องสอน*

**ตาราง การประสบอันตรายหรือเจ็บป่วยเนื่องจากการทำงาน**

**จำแนกตามความร้ายแรงและขนาดสถานประกอบกิจการ (ในกองทุน)**

**ไตรมาสที่ 3 ปี 2554 ( กรกฎาคม – กันยายน )**

|  |  |  |  |  |  |  |
| --- | --- | --- | --- | --- | --- | --- |
| **ขนาดสถานประกอบกิจการ** | **ความร้ายแรง** | | | | | |
| **ตาย** | **ทุพพลภาพ** | **สูญเสียอวัยวะบางส่วน** | **หยุดงานเกิน 3 วัน** | **หยุดงานไม่เกิน 3 วัน** | **รวม** |
| 1-4 คน | - | - | - | - | 1 | 1 |
| 5-9 คน | - | - | - | - | 1 | 1 |
| 10-19 คน | - | - | - | - | - | - |
| 20-49 คน | - | - | - | - | 1 | 1 |
| 50-99 คน | - | - | - | - | - | - |
| 100-199 คน | - | - | - | - | - | - |
| 200-499 คน | - | - | - | - | - | - |
| 500-999 คน | - | - | - | - | - | - |
| 1,000 คนขึ้นไป | - | - | - | - | - | - |
| **รวม** | **-** | **-** | **-** | **-** | **3** | **3** |

*ที่มา: สำนักงานประกันสังคมจังหวัดแม่ฮ่องสอน*



14

**5) การพัฒนาศักยภาพแรงงาน**

กระทรวงแรงงาน โดยกรมพัฒนาฝีมือแรงงานได้ดำเนินการฝึกอบรมพัฒนาผู้ใช้แรงงานในรูปแบบต่างๆ ได้แก่ 1) การฝึกเตรียมเข้าทำงาน เป็นการฝึกอาชีพให้กลุ่มแรงงานใหม่หรือผู้ถูกเลิกจ้าง ว่างงาน ที่ประสงค์เข้าสู่ตลาดแรงงานให้มีความรู้ ทักษะฝีมือ 2) การฝึกยกระดับฝีมือแรงงาน และ 3) การฝึกเสริมทักษะ เป็นการฝึกอาชีพให้แรงงานที่ทำงานอยู่แล้วหรือถูกเลิกจ้างเพื่อเพิ่มความรู้ ทักษะและฝีมือเฉพาะด้านให้ทันกับเทคโนโลยีร่วมสมัยสร้างโอกาสการมีงานทำ การฝึกประเภทนี้มีทั้งส่วนที่กรมการพัฒนาฝีมือแรงงานในภาคเอกชน นอกจากนี้ยังมีภารกิจทดสอบมาตรฐานฝีมือแรงงาน เพื่อเพิ่มศักยภาพฝีมือแรงงานไทยให้มีมาตรฐานฝีมือสอดคล้องและทัดเทียมกับมาตรฐานสากลขณะเดียวกันเป็นการพัฒนาทักษะให้สอดคล้องกับความต้องการของตลาดแรงงาน โดยภาพรวมของการฝึกต่าง ๆใน ไตรมาส 3 ปี 2554 ( กรกฎาคม – กันยายน ) จะปรากฏในตารางแต่ละตารางดังนี้

**ตาราง การฝึกเตรียมเข้าทำงานจำแนกตามกลุ่มอาชีพ**

**ไตรมาสที่ 3 ปี 2554 ( กรกฎาคม – กันยายน )**

|  |  |  |
| --- | --- | --- |
| **กลุ่มอาชีพ** | **จำนวน (คน)** | |
| **ผู้เข้ารับการฝึก** | **ผู้ผ่านการฝึก** |
| 1. ช่างก่อสร้าง | - | - |
| 2. ช่างอุตสาหการ | - | - |
| 3. ช่างเครื่องกล | 8 | - |
| 4. ช่างไฟฟ้า อิเล็กทรอนิกส์ คอมพิวเตอร์ | 19 | 15 |
| 5. ช่างอุตสาหกรรมศิลป์ | - | - |
| 6. เกษตรอุตสาหกรรม | - | - |
| 7. ธุรกิจและบริการ | - | - |
| **รวม** | **27** | **15** |

*ที่มา : ศูนย์พัฒนาฝีมือแรงงานจังหวัดแม่ฮ่องสอน*

**หมายเหตุ : เนื่องจากการเตรียมเข้าทำงานมีระยะเวลาในการฝึกหลักสูตรละ 6 เดือน จึงไม่สามารถระบุได้ว่าจะมีจำนวนผู้จบหลักสูตรละกี่คนจึงได้แต่ผู้ที่เข้ารับการฝึกเท่านั้น**

15

**ตาราง การฝึกยกระดับฝีมือแรงงานจำแนกตามกลุ่มอาชีพ**

**ไตรมาสที่ 3 ปี 2554 ( กรกฎาคม – กันยายน )**

|  |  |  |
| --- | --- | --- |
| **กลุ่มอาชีพ** | **จำนวน (คน)** | |
| **ผู้เข้ารับการฝึก** | **ผู้ผ่านการฝึก** |
| 1. ช่างก่อสร้าง | 10 | 10 |
| 2. ช่างอุตสาหการ | - | - |
| 3. ช่างเครื่องกล | - | - |
| 4. ช่างไฟฟ้า อิเล็กทรอนิกส์ คอมพิวเตอร์ | 17 | 17 |
| 5. ช่างอุตสาหกรรมศิลป์ | - | - |
| 6. เกษตรอุตสาหกรรม | 20 | 20 |
| 7. ธุรกิจและบริการ | 73 | 73 |
| **รวม** | **120** | **120** |

*ที่มา: ศูนย์พัฒนาฝีมือแรงงานจังหวัดแม่ฮ่องสอน*

**ตาราง การทดสอบมาตรฐานฝีมือแรงงานจำแนกตามกลุ่มอาชีพ**

**ไตรมาสที่ 3 ปี 2554 ( กรกฎาคม – กันยายน )**

|  |  |  |
| --- | --- | --- |
| **กลุ่มอาชีพ** | **จำนวน (คน)** | |
| **ผู้เข้ารับการทดสอบ** | **ผู้ผ่านการทดสอบ** |
| 1. ช่างก่อสร้าง | 10 | 10 |
| 2. ช่างอุตสาหการ | - | - |
| 3. ช่างเครื่องกล | - | - |
| 4. ช่างไฟฟ้า อิเล็กทรอนิกส์ คอมพิวเตอร์ | - | - |
| 5. ช่างอุตสาหกรรมศิลป์ | - | - |
| 6. เกษตรอุตสาหกรรม | - | - |
| 7. ธุรกิจและบริการ | 72 | 72 |
| **รวม** | **82** | **77** |

***ที่มา : ศูนย์พัฒนาฝีมือแรงงานจังหวัดแม่ฮ่องสอน***

